钦定古今图书集成/理学汇编/经籍典/第172卷 > 《隋书》 > 《经籍志》
## 钦定古今图书集成/理学汇编/经籍典/第172卷 > 《隋书》 > 《经籍志》

《春秋经》十三卷。〈注〉《吴卫将军士燮注》。

《春秋左氏长经》二十卷。〈注〉汉侍中贾逵《章句》。

《春秋左氏解诂》三十卷。〈注〉贾逵撰。

《春秋左氏传解谊》三十一卷。〈注〉汉九江太守服虔注
《春秋左氏传》三十卷。〈注〉《王肃注》。

《春秋左氏传》三十卷。〈注〉董遇《章句》。

《春秋左氏传义注》十八卷。〈注〉《孙毓注》。

《春秋左氏传》十二卷。〈注〉魏司徒王朗撰。

《春秋左氏经传集解》三十卷。〈注〉杜预撰。

春秋杜氏、服氏注《春秋左传》十卷。〈注〉残缺。

《春秋左氏传音》三卷。〈注〉魏中散大夫嵇康撰。梁有服
虔、杜预音三卷，魏高贵乡公《春秋左氏传音》三卷，曹
耽音、尚书左人郎荀讷等音四卷，亡。

《春秋左氏传音》三卷。〈注〉李轨撰。

《春秋左氏经传朱墨列》一卷。〈注〉贾逵撰。

《春秋释例》十卷。〈注〉汉公车征士颖容撰。梁有《春秋左
氏传条例》九卷，汉大司农郑众撰。

《春秋左氏膏肓释痾》十卷。〈注〉服虔撰。梁有《春秋汉议
駮》二卷，服虔撰，亡。

駮“《何氏汉议》二卷。”〈注〉郑元撰。

《春秋成长说》九卷。〈注〉服虔撰。梁有《春秋左氏达义》一
卷，汉司徒掾王玢撰，亡。

《春秋塞难》三卷。〈注〉服虔撰。梁有《春秋杂议难》五卷，汉
少府孔融撰；《春秋左氏释駮》一卷，王朗撰。亡。

《春秋说要》十卷　魏乐平太守糜信撰。

《春秋释例》十五卷。〈注〉杜预撰。梁有《春秋释例引序》一
卷，齐正员郎杜乾光撰，亡。

《春秋左氏传评》二卷。〈注〉杜预撰。

《春秋条例》十一卷。〈注〉晋太尉刘寔撰。梁有《春秋公羊
达义》三卷，刘寔撰，亡。

《春秋经例》十二卷。〈注〉晋方范撰。梁有《春秋释滞》十卷，
晋尚书左丞殷兴撰；《春秋释难》三卷，晋护军范坚撰。
亡。

《春秋左氏传条例》二十五卷。

《春秋义例》十卷。

《春秋左传例苑》十九卷。〈注〉梁有“《春秋经传说例疑隐》
一卷，吴略撰；《春秋左氏分野》一卷，《春秋十二公名》一
卷，郑元撰。”亡。

《春秋左氏经传通解》四卷。〈注〉王述之撰。

《春秋左氏传贾服异同略》五卷。〈注〉孙毓撰。

《春秋左氏函传义》十五卷。〈注〉干宝撰。

《春秋左氏区别》三十卷。〈注〉宋尚书功论郎何贺真撰
《春秋文苑》六卷。

《春秋丛林》十二卷。

《春秋义林》一卷。

《春秋大夫辞》三卷。

《春秋嘉语》六卷。

《春秋左氏诸大夫世谱》十三卷。

《春秋五辩》二卷。〈注〉梁《五经》博士沈宏撰。

《春秋辩证》六卷。

《春秋旨通》十卷。〈注〉王述之撰。

《春秋经传解》六卷。〈注〉崔灵恩撰。

《春秋申先儒传论》十卷。〈注〉崔灵恩撰。

《春秋左氏传立义》十卷。〈注〉崔灵恩撰。

刘寔等集解《春秋序》一卷。

《春秋序论》二卷。〈注〉干宝撰。

《春秋序》一卷。〈注〉《贺道养注》。

《春秋序》一卷。〈注〉崔灵恩撰。

《春秋序》一卷。〈注〉田元休注。

《春秋左传》杜预序《集解》一卷。〈注〉刘炫注。

《春秋左氏经传义略》二十五卷。〈注〉陈国子博士《沈文
阿》撰。

王元规续沈文阿“《春秋左氏传义略》十卷。”

《春秋义略》三十卷。〈注〉陈右军将军张冲撰。

《春秋左氏义略》八卷。

“《春秋》五十”，凡《义疏》二卷。

《春秋左氏传述义》四十卷。〈注〉东京太学博士刘炫撰
《春秋序义疏》一卷。〈注〉梁有《春秋发题》一卷梁简文帝
撰；《春秋左氏图》十卷，汉太子太傅严彭祖撰；“《古今春
秋盟会地图》一卷。”亡。

《春秋公羊传》十二卷。〈注〉严彭祖撰。

《春秋公羊解诂》十一卷。〈注〉汉谏议大夫何休注
《春秋公羊经传》十三卷。〈注〉晋散骑常侍王愆期注。梁
有《春秋公羊传》十二卷，晋河南太守高龙注；《春秋公
羊传》十四卷，孔衍集解；《春秋公羊音》，李轨、晋征士汪
淳撰，各一卷。

《春秋繁露》十七卷。〈注〉汉胶西相董仲舒撰。

《春秋决事》十卷。〈注〉董仲舒撰。

《春秋决疑论》一卷。

《春秋左氏膏肓》十卷。〈注〉何休撰。

《春秋穀梁废疾》三卷。〈注〉何休撰。

《春秋汉议》十三卷。〈注〉何休撰。

駮“《何氏汉议》二卷。”〈注〉郑元撰。梁有《汉议駮》二卷，服虔
撰，亡。

駮《何氏汉议叙》一卷。

《春秋公羊墨守》十四卷。〈注〉何休撰。

《春秋公羊例序》五卷。〈注〉刁氏撰。

《春秋公羊谥例》一卷。〈注〉何休撰。梁有“《春秋公羊传条
例》一卷，何休撰；《春秋公羊传问答》五卷，荀爽问，魏安
平太守徐钦答；《春秋公羊论》”二卷，晋车骑将军庾翼
问，王愆期答。亡。

《春秋公羊解序》一卷。〈注〉鲜于公撰。

《春秋公羊疏》十二卷。

《春秋穀梁传》十三卷。〈注〉吴仆射唐固注。梁有《春秋谷梁传》十五卷，汉谏议大夫尹更始撰，亡。

《春秋穀梁传》十二卷。〈注〉“魏平乐太守”麋信注。

《穀梁传》十卷。〈注〉晋堂邑太守张靖注。梁有《春秋穀梁
传》十三卷，晋给事郎徐干注；《春秋穀梁传》十卷，胡讷
集解，亡。

《春秋穀梁传》十六卷。〈注〉程阐撰。

《春秋穀梁传》十四卷。〈注〉孔衍撰。

《春秋穀梁传》十二卷。〈注〉徐邈撰。

《春秋穀梁传》十四卷。〈注〉《段肃注》。“疑汉人。”

《春秋穀梁传》五卷。〈注〉孔君楷《训》残缺。梁十四卷，
《春秋穀梁传》十二卷〈注〉范甯《集解》。梁有《穀梁音》一卷，
亡。

《春秋穀梁传》四卷，《注》残缺。张、程、孙、刘四《家集解》，
糜信理《何氏汉议》二卷〈注〉魏人撰。

《春秋穀梁传义》十卷。〈注〉徐邈撰。

《春秋议》十卷。〈注〉何休撰。

徐邈答《春秋穀梁义》三卷。

薄叔元问《穀梁义》二卷。〈注〉梁四卷。

《春秋穀梁传例》一卷。〈注〉范甯撰。

《春秋公羊穀梁传》十二卷。〈注〉晋博士刘兆撰。

《春秋穀梁废疾》三卷。〈注〉何休撰，郑元释，张靖笺
《春秋公羊穀梁二传评》三卷

《春秋三家经本训诂》十二卷。〈注〉贾逵撰。宋有《三家经》
二卷，亡。

《春秋三传论》十卷。〈注〉魏大长秋《韩益》撰。

《春秋经合三传》十卷。〈注〉潘叔度撰。

《春秋成夺》十卷。〈注〉潘叔度撰。

《春秋三传评》十卷。〈注〉胡讷撰。梁有《春秋集三师难》三
卷，《春秋集三传经解》十卷，胡讷撰，今亡。

《春秋土地名》三卷。〈注〉晋裴秀《客京相璠》等撰。

《春秋外传国语》二十卷。〈注〉贾逵注。

《春秋外传国语》二十一卷。〈注〉虞翻注
《春秋外传章句》一卷。〈注〉王肃撰。梁二十一卷。

《春秋外传国语》二十二卷。〈注〉《韦昭注》。

《春秋外传国语》二十卷。〈注〉晋五经博士孔晁注
《春秋外传、国语》二十一卷。〈注〉唐固注梁有《春秋古今
盟会地图》一卷，亡。

右九十七部，九百八十三卷。〈注：〉《通计》亡书，合一百三十部，一千一百九十二卷。

“《春秋》者，鲁史策书之名。昔成周微弱，典章沦废，鲁以
周公之故，遗制尚存，仲尼因其旧史，裁而正之，或婉
而成章，以存大顺；或直书其事，以示首恶。故有求名
而亡，欲盖而彰”，乱臣贼子于是大惧，其所褒贬，不可
具书，皆口授弟子，弟子退而异说，左丘明恐失其真，
乃为之传。遭秦灭学，口说尚存。汉初有公羊、穀梁、邹
氏、夹氏四家并行。王莽之乱，邹氏无师，夹氏亡。初，齐
人胡母子都传《公羊春秋》，授东海嬴公，嬴公授东海
孟卿，孟卿授鲁人眭孟，眭孟授东海严彭祖、鲁人颜
安乐。故后汉《公羊》有严氏。颜氏之学，与《穀梁》三家并
立。汉末，何休又作《公羊解说》，而《左氏》汉初出于张苍
之家，本无传者。至文帝时，梁太傅贾谊为训诂，授赵
人贯公。其后刘歆典校经籍，考而正之，欲立于学，诸
儒莫应。至建武中，尚书令韩歆请立而未行。时陈元
最明《左传》，又上书讼之，于是乃以魏郡李封为《左氏》
博士。后群儒蔽固者数廷争之，及封卒，遂罢。然诸儒
传《左氏》者甚众。永平中，能为《左氏》者擢高第，为讲郎。
其后贾逵、服虔并为《训解》，至魏遂行于世。晋时杜预
又为《经传集解》，《穀梁》，范甯注《公羊》，何休注《左氏》，服虔、
杜预注，俱立国学。然《公羊》《穀梁》但试读文而不能通
其义，后学三传通讲，而《左氏》唯传《服义》。至隋，杜氏盛
行《服义》，及《公羊》《穀梁》浸微，今殆无师说。